दरभंगा-समस्तीपुर रेल खंड पर बाढ़ के कारण 7वें दिन भी ट्रेन सेवा ठप, 13 ट्रेनों का संचालन बंद
समस्तीपुर (मानवी मीडिया): बिहार मे पूर्व मध्य रेल के समस्तीपुर रेल मंडल के हायाघाट स्टेशन के पास बागमती नदी पर बने रेल पुल संख्या-16 पर पानी का दबाव जारी है, जिसके कारण आज 7 वें दिन भी समस्तीपुर-दरभंगा रेल खंड पर ट्रेनों का परिचालन ठप है। रेलवे के आधिकारिक सूत्रों ने सोमवार को यहां बताया कि इस रेल खंड पर चलने वाली 13 ट्रेनों का परिचालन रद्व कर दिया गया है, जबकि 13 गाड़ियों का मार्ग परिवर्तित कर दरभंगा- नरकटियागंज- गोरखपुर एवं दरभंगा-सीतामढ़ी- मुजफ्फरपुर और समस्तीपुर होकर चलायी जा रही है।
सूत्रों ने बताया कि दरभंगा-समस्तीपुर रेल खंड पर चलने वाली निम्न ट्रेनों का परिचालन आज रद्द किया गया है। इनमें 05549 जयनगर-पटना स्पेशल ट्रेन, 05550 पटना-जयनगर स्पेशल ट्रेन, 05554 जयनगर-भागलपुर स्पेशल ट्रेन, 05589 समस्तीपुर-दरभंगा स्पेशल ट्रेन, 05590 दरभंगा-समस्तीपुर स्पेशल ट्रेन, 05593 समस्तीपुर-जयनगर स्पेशल ट्रेन, 05594 जयनगर-समस्तीपुर स्पेशल ट्रेन, 05283 मनिहारी-जयनगर स्पेशल ट्रेन, 05284 जयनगर-मनिहारी स्पेशल ट्रेन, 03225 जयनगर-राजेंद्र नगर टर्मिनल स्पेशल ट्रेन, 03226 राजेंद्र नगर टर्मिनल-जयनगर स्पेशल ट्रेन, 03227 सहरसा-राजेंद्र नगर टर्मिनल स्पेशल ट्रेन और 03228 राजेंद्र नगर टर्मिनल-सहरसा स्पेशल ट्रेन शामिल है, जबकि दरभंगा से प्रस्थान करने वाली 02569 दरभंगा-नई दिल्ली स्पेशल ट्रेन एवं 02565 दरभंगा-नई दिल्ली स्पेशल ट्रेन परिवर्तित मार्ग दरभंगा- सीतामढ़ी- सिकटा-नरकटियागंज-गोरखपुर के रास्ते चलाई जा रही है।
सूत्रों ने बताया कि जयनगर से प्रस्थान करने वाली 02561 जयनगर-नई दिल्ली स्पेशल ट्रेन परिवर्तित मार्ग दरभंगा-सीतामढ़ी- मुजफ्फरपुर के रास्ते चलेगी। इसके अलावे 03156 सीतामढ़ी-कोलकाता स्पेशल ट्रेन परिवर्तित मार्ग सीतामढ़ी- मुजफ्फरपुर -समस्तीपुर, 05211 दरभंगा-अमृतसर स्पेशल ट्रेन परिवर्तित मार्ग दरभंगा-सीतामढ़ी-सिकटा-नरकटियागंज और 05233 कोलकाता-दरभंगा स्पेशल ट्रेन परिवर्तित मार्ग समस्तीपुर-मुजफ्फरपुर-सीतामढ़ी-दरभंगा के रास्ते चलाई जाएगी।
bho_Deva hin_Deva bho_Deva bho_Deva